
చెన్నై, ఫిబ్రవరి 3 (ఆంధ్రజ్యోతి): తమిళనాడు మాజీ ముఖ్యమంత్రి దివంగత జయలలిత మరణంపై ఎలాంటి విచారణనైనా ఎదుర్కొనేందుకు సిద్ధంగా ఉన్నట్టు అపోలో గ్రూపు హాస్పిటల్స్ చైర్మన్ డాక్టర్ ప్రతాప్ సి రెడ్డి ప్రకటించారు. స్థానిక నుంగంబాక్కంలో శుక్రవారం జరిగిన ఓ పుస్తకావిష్కరణ కార్యక్రమంలో పాల్గొన్న ప్రతాప్ సి రెడ్డి మాట్లాడుతూ.. జయ మరణానికి సంబంధించిన విచారణలో పూర్తి వివరాలను అందజేసేందుకు సిద్ధంగా ఉన్నట్టు ప్రకటించారు. విచారణ అంశంపై తమ నిర్ణయం తెరిచిన పుస్తకంలా ఉందన్నారు. అలాగే, జయ మృతికి సంబంధించి ఎలాంటి విచారణనైనా ఎదుర్కొనేందుకు సిద్ధంగా ఉన్నట్టు పేర్కొన్నారు. జయ ఆరోగ్యం పూర్తిగా మెరుగుపడిన తర్వాత వచ్చిన గుండెపోటు వల్లే ఈ పెను విషాదం జరిగిందన్నారు. ఆమె కాళ్ళు తొలగించినట్టు వచ్చిన వార్తల్తో ఏమాత్రం నిజం లేదని స్పష్టంచేశారు.

chennai, fibravari 3 (aandhrajyoti): tamilanadu maji mukhyamantri divangata jayalalita maranampai elanti vichaarananainaa edurkonenduku siddamgaa unnattu apolo groopu haspitals chairman dactor pratap si reddi prakatinchaaru. sthaanika nungambaakkamlo sukravaaram jarigina oo pustakaavishkarana kaaryakramamlo palgonna pratap si reddi maatlaadutuu.. jaya maranaaniki sambandhinchina vichaaranalo puurti vivaraalanu andajesenduku siddamgaa unnattu prakatinchaaru. vichaarana amsampai tama nirnayam terichina pustakamla undannaaru. alaage, jaya mrutiki sambandhinchi elanti vichaarananainaa edurkonenduku siddamgaa unnattu perkonnaru. jaya aarogyam puurtigaa merugupadina tarvaata vachina gundepotu valle ee penu vishaadam jarigindannaaru. aame kaallu tolaginchinattu vachina vaartaltho ematram nijam ledani spashtamchaesaaru.